Publication: Magyar Közlöny
Issue: MK-2001-107 (Year: 2001, Number: 107)
Era: 1990-2004
Section: 158/1997. (IX. 26.) Korm. rendeletben előírt — felsőfokú
Paragraph Index: 211

c) Szabvány- és minőségügyi körben: c/1. az általános szabvány és minőségügy körében: — a minőség ellenőrzését és a teljes körű minőségirányítást, — a minőségirányítási rendszert és az ISO 9000:2000 szabványsorozatot, — a környezetközpontú irányítási rendszer alkalmazását az építőiparban, — az ISO 9001:2000 szabvány alkalmazásának szempontjait a tervezésben és a kivitelezésben, — az építési projekt minőségirányítását, — a műszaki ellenőr feladatát minőségügyi szempontból, — a projekt megvalósítása közbeni minőség-ellenőrzést, — a minőségügy jogi kérdéseit, — a szabványosítás rendszerét, — nemzetközi, európai és nemzeti szabványok fogalmát, összefüggéseit, — a szabványok alkalmazásának kérdéseit, — az építési célú termékek forgalomba hozatalának és felhasználásának feltételeit, — a létesítés tűzvédelmi szabályait; c/2. az építési munkákhoz tartozó minőségügyi szakmai szabályok körében: — az épületek építésével, épületszerkezetek beépítésével, kialakításával, karbantartásával, felújításával, lebontásával kapcsolatos szakmai és technológiai előírásokat, minőség-ellenőrzési követelményeket; c/3. a mélyépítési munkákhoz tartozó minőségügyi szakmai szabályok körében: — a mélyépítés körébe tartozó építmények létesítésével, kialakításával, karbantartásával, felújításával, lebontásával kapcsolatos szakmai előírásokat, minőség-ellenőrzési követelményeket; c/4. az építmény- és épületgépészeti munkákhoz tartozó minőségügyi szakmai szabályok körében: — az épületgépészet körébe tartozó épületszerkezetek, berendezések létesítésével, beépítésével, karbantartásával, felújításával, lebontásával kapcsolatos szakmai szabályokat, előírásokat, minőség-ellenőrzési követelményeket; c/5. az építmény- és épületvillamossági munkákhoz tartozó minőségügyi szakmai szabályok körében: — az épületek, építmények elektromos ellátásával, hírközlő és informatikai rendszerekkel, épületfelügyeleti rendszerekkel kapcsolatos létesítési, karbantartási, felújítási, bontási előírásokat, szakmai szabályokat, minőségellenőrzési követelményeket. A műszaki ellenőr önállóan tudja alkalmazni — az illetékességi körében — a fenti ismereteket. A műszaki ellenőr legyen képes szakterületén: — a hatósági és közüzemi engedélyekben előírtaktól eltérő jelenségeket felismerni, — a szabványok előírásaitól eltérő megoldásokat felismerni, — a minőségi előírásoknak nem megfelelő eljárásokat és szerkezeteket, elemeket és kapcsolatokat felismerni. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/ed10e935eb3530d66a531eaeafa7b3c859775103/dokumentumok/aedb359c8be6c0604f34ef107bd3acf992c9f019/letoltes